cyanic-selkie/wikianc huggingface dataset:
கலங்கல் கல்யாணவெங்கட்ரமணசாமி கோயில்
பூசைகள்
இக்கோயிலில் ஒருகாலப் பூசை நடக்கின்றது. புரட்டாசி மாதம் சனிக்கிழமை, ஏகாதசி திருவிழா நடைபெறுகிறது.
துருக்மெனிஸ்தான்
துருக்மெனிஸ்தான் (Turkmenistan) அல்லது துருக்மேனியா) என்பது மத்திய ஆசியாவில் உள்ள ஒரு நாடாகும். இது 1991 வரை சோவியத் ஒன்றியத்தின் கீழ் ஒரு குடியரசாக இருந்தது. இதன் எல்லைகளில் தென்கிழக்கே ஆப்கானிஸ்தான், தென்மேற்கே ஈரான், வடகிழக்கே உஸ்பெகிஸ்தான், வடமேற்கே கசக்ஸ்தான், மேற்கே கஸ்பியன் கடல் ஆகியன அமைந்திருக்கின்றன. இங்குள்ள மக்கள் தொகையில் 87% இஸ்லாமியர்கள் ஆவர். இந்நாட்டின் சில பகுதிகளில் இயற்கை வளங்கள் நிறைந்தவையாக இருந்தாலும், நாட்டின் பெரும் பகுதி காரகும் பாலைவனத்தினால் நிறைந்துள்ளது. டிசம்பர் 21, 2006 வரையில் இந்நாட்டில் "சபர்முராட் நியாசொவ்" தலைமையில் அவரது மறைவு வரையில் ஒரு-கட்சி ஆட்சியே அமைந்திருந்தது. பெப்ரவரி 11, 2007 இல் அதிபர் தேர்தல்கள் இங்கு நடைபெற்று, கேர்பாங்குலி பேர்டிமுகமேதொவ் 89% வாக்குகளைப் பெற்று அதிபரானார். thumb|300px|துருக்மெனிஸ்தான் வரைபடம்
வெளி இணைப்புகள்
பகுப்பு:மத்திய ஆசிய நாடுகள் பகுப்பு:முன்னாள் சோவியத் ஒன்றிய நாடுகள் பகுப்பு:நிலம்சூழ் நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
ஐன்சுடைனியம்(III) குளோரைடு
ஐன்சுடைனியம்(III) குளோரைடு (Einsteinium(III) chloride) என்பது EsCl3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
பண்புகள்
ஐன்சுடைனியம்(III) குளோரைடு அறுகோண படிகக் கட்டமைப்பில் படிகமாகிறது.
தயாரிப்பு
ஐன்சுடைனியம் உலோகத்துடன் ஐதரசன் குளோரைடு வாயு 500 பாகை செல்சியசு வெப்பநிலையில் 20 நிமிடங்கள் வினைபுரிந்து ஐன்சுடைனியம்(III) குளோரைடு உருவாகிறது. கிட்டத்தட்ட 425 பாகை செல்சியசு வெப்பநிலையில் இப்படிகமாதல் நிகழத் தொடங்குகிறது.
மேற்கோள்கள்
பகுப்பு:ஐன்சுடைனியம் சேர்மங்கள் பகுப்பு:குளோரைடுகள் பகுப்பு:ஆக்டினைடு ஆலைடுகள்
ஒட்டர்
ஒட்டர் (Oddar, Vodra, Odde, Bhovi, or Waddar) எனப்படுவோர் இந்திய மாநிலங்களான தமிழ்நாடு, ஆந்திரப் பிரதேசம் மற்றும் தெலுங்கானா பகுதிகளில் வாழுகின்ற தெலுங்கு பேசும் இனக்குழுவினர் ஆவார்.
இச்சமூகத்தினர் போயர், பண்டி, கொட்டா இனத்தவர்களை ஒத்திருக்கின்றனர். இவர்கள் விஜயநகர ஆட்சியின் காலத்தில் ஒடிசாவில் இருந்து தமிழகம் வந்தனர். அந்த காரணத்தால், இச்சமூகத்தினர் ஒட்டர் என அழைக்கப்படுகின்றனர். இச்சமூகத்தினர் தெலுங்கு மொழியை தாய்மொழியாகக் கொண்டோராவர். இவர்கள் தமிழ்நாடு அரசின் இட ஒதுக்கீடு பட்டியலில், மிகவும் பிற்படுத்தப்பட்ட வகுப்பில் உள்ளனர். ஒட்டர், போயர் சமூக மக்களுக்கு பண்டி, கொட்டா என்ற சாதிச்சான்று வழங்கி தாழ்த்தப்பட்டோர் பட்டியலில் சேர்க்க வேண்டும் என பண்டி, கொட்டா சமுதாய மக்கள் நலச் சங்கத்தினர் கோரிக்கை வைக்கின்றனர்.
பெயர்கள்
ஒட்டர் சமூகம் பல பெயர்களால் அழைக்கப்படுகிறது. அவை கல் ஒட்டர், மண் ஒட்டர், மரம் ஒட்டர், உப்புர ஒட்டர், பண்டி, கொட்டா சூரா மாரி ஒட்டர்கள், பெத்த போயர், போயர்.
தொழில்
இவர்கள் கல் உடைத்தல், கட்டிட வேலைகள், செங்கல் தயாரித்தல், சுண்ணாம்பு தயாரிக்கும் மூலங்கள் வெட்டுதல், அணைகள் கட்டுதல், போன்ற பணிகளை முக்கிய வாழ்வாதாரமாகக் கொண்டுள்ளனர்.
மேற்கோள்கள்
பகுப்பு:தெலுங்குச் சமூகங்கள் பகுப்பு:சாதிகள்
இலக்கு அளவீட்டு புள்ளி
இலக்கு அளவீட்டுப் புள்ளி (Target rating point) என்பது ஒரு தொலைக்காட்சி பெற்ற அளவீட்டின் புள்ளிகள் ஆகும். அதாவது மொத்த பார்வையாளர்களுள் எத்தனை பார்வையாளர்கள் காட்சியைப் பார்க்கிறார்கள் என்பதன் மதிப்பீட்டளவாகும். ஒரு தொலைக்காட்சியில் ஒளிபரப்பாகும் ஒரு விளம்பரம் அல்லது தொடரினை பார்த்து ரசித்த இலக்கு பார்வையாளர்களின் மதிப்பீட்டுப் புள்ளிகளின் கூட்டுத்தொகை ஆகும். இதனை அளவிடும் கருவி "மக்கள் கருவி" என அழைக்கப்படும்.
இலக்கு அளவீட்டுப் புள்ளி பெரியளவு சனத்தொகையில் உள்ள இலக்காக தனிநபர் மூலமாக புள்ளிகள் தரமிடப்படுகிறது.
விக்டர் குரூம்
விக்டர் குரூம் (Victor Croome, பிறப்பு: நவம்பர் 30 1899, இறப்பு: செப்டம்பர் 1 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1928-1930 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
விக்டர் குரூம் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 21 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1899 பிறப்புகள் பகுப்பு:1973 இறப்புகள்
எஸ். எச். எம். ஜெமீல்
'''எஸ்.எச். முஹம்மது ஜெமீல்''' (பிறப்பு: நவம்பர் 21, 1940) ஒரு எழுத்தாளரும், பன்னூலாசிரியரும், கல்விமானும், ஆய்வாளருமாவார்.
வகித்த பதவிகள்
தொழில் ரீதியாக பேராதனைப் பல்கலைக்கழகத்தில் ஆங்கிலப் போதனாசிரியராகவும், 'அருணாசலம் ஹோல்' உதவி விடுதிக் காப்பாளராகவும் பணியாற்றிய பின்பு படிப்படியாக உயர் பதவிகளை வகிக்கலானார். கல்லூரி ஆசிரியராக, அதிபராக, ஆசிரியர் பயிற்சிக் கல்லூரி அதிபராக, வட்டாரக் கல்வி அதிகாரியாக, பிரதம கல்வி அதிகாரியாக, பரீட்சைத் திணைக்கள உதவி ஆணையாளராக, மட்டக்களப்பு கிழக்குப் பல்கலைக்கழகத்தின் முதலாவது பதிவாளராக, முஸ்லிம் சமய, கலாசார அமைச்சின் செயலாளராக, கல்வி, கலாசார விவகாரங்கள் அமைச்சின் மேலதிக செயலாளராக, கலாசார, சமய விவகார அமைச்சின் ஆலோசகராக.... இப்படிப் பல்வேறு உயர் பதவிகளை வகித்துத் தற்போது ஓய்வுபெற்றுள்ளார். இவர் சித்தி ஆரிபாவின் கணவராவார். இத்தம்பதியினரின் மகன் முஹம்மது நசீல்.
இலக்கிய ஈடுபாடு
இவரது முதல் ஆக்கம் 'எனது ஊர்' எனும் தலைப்பில் 'தினகரன் ஞாயிறு பாலர் கழகப் பகுதியில்' 1949 இல் வெளிவந்தது. இலக்கியம், வரலாறு, கல்வி, நாட்டுப்புறப் பண்பாட்டியல் எனும் துறைகளிலான ஆய்வு முயற்சிகள் வலுப்பெற்று இன்றுவரை 25 நூல்களை எழுதியுள்ளார். சுமார் 110 ஆய்வுக் கட்டுரைகள் பிரசுரமாகியுள்ளன. 50 நூல்களுக்கான பதிப்புரை, மதிப்புரை, சிறப்புரை வழங்கப்பட்டுள்ளன. வானொலியில் (பிறநாடுகளுட்பட) 130 பேச்சுக்கள், கலந்துரையாடல்கள், நிகழ்ச்சிகள் என்பவற்றிலும், தொலைக்காட்சியில் 10 நிகழ்ச்சிகளிலும் பங்கேற்றுள்ளார். தினகரன், வீரகேசரி, தினபதி, சிந்தாமணி, நவமணி, தினக்குரல், மணிக்குரல், அல்இஸ்லாம், ஸாஹிரா, மித்திரன், அல் அரப், வளர்மதி,  டெயிலிநியூஸ்,  ஒப்சேவர், எக்கோனோமிக்ஸ் டைம்ஸ் ஆகிய பத்திரிகை,  சஞ்சிகைகளிலும் அவ்வப்போது வெளியிடப்படும் விசேட மலர்களிலும் இவரது கட்டுரைகள் வெளிவந்துள்ளன.
கல்முனை ஸாஹிரா கல்லூரியின் அதிபராகக் கடமையாற்றிய காலத்தில் அக்கல்லூரி பல புதிய இலக்கிய முயற்சிகளை மேற்கொண்டது. மாணவர்களின் எழுத்தாற்றலை வளர்ப்பதற்காக 1976 இல் ஆரம்பிக்கப்பட்ட 'ஸாஹிரா' மாதாந்தப் பத்திரிகை கிரமமாகப் பல ஆண்டுகள் வெளிவந்து, இன்றுவரை இடைக்கிடையேயாவது வந்து கொண்டிருக்கிறது. 1983இல் இவரது ஆலோசனையில் ஆரம்பிக்கப்பட்ட 'இஸ்லாமிய நூல் வெளியீட்டுப் பணியகத்தால்' 1986இல் வெளியிடப்பட்ட 'எழுவான் கதிர்கள்'முக்கியதொரு தொகுப்பாகும். 1990களில் கிழக்கிலேற்பட்ட வன்முறைச் சூழலானது பணியகத்தின் சேவைகளை முடக்கிவிட்டது. இருந்தபோதிலும் 2000ம் ஆண்டுவரை 21நூல்களை அது வெளியிட்டுள்ளமை கவனத்திற் கொள்ளத்தக்கதாகும். முஸ்லிம் சமய, பண்பாட்டலுவல்கள் அமைச்சின் செயலாளராகவும் பின்னர் ஆலோசகராகவும் கடமையாற்றிய 11 வருட காலத்தில் இவ்வமைச்சு பெருந்தொகையான நூல்களையும், மலர்களையும் வெளியிட்டதிலும் பலரது நூல்களைப் பதிப்பித்ததிலும் எழுத்தாளர் மற்றும் கலைஞர் ஊக்குவிப்பிலும் பெரும் பங்கு வகித்தார். இவற்றுள் மிக முக்கியமானது இலங்கை முஸ்லிம்களின் வரலாற்றினை ஆய்வுசெய்து, ஆவணப்படுத்தி, மாவட்டரீதியான நூல்களை வெளியிட்டமையாகும். இதற்காகப் பல அறிஞர்களின் உதவிகள் பெறப்பட்டன. இவ்வாறு களுத்துறை, அனுராதபுரம், கண்டி, மாத்தளை, மாத்தறை, அம்பாறை, கம்பஹா, புத்தளம் ஆகிய மாவட்ட வரலாற்று நூல்கள், 1992-2000 ஆண்டு காலப் பகுதியில் வெளிவந்தன.
எழுதிய நூல்கள்
எஸ்.எச்.எம்.ஜெமீலின் நூல்கள் பின்வருமாறு:
விருதுகளும், கௌரவங்களும்
கொழும்பில் நடைபெற்ற உலக இஸ்லாமியத் தமிழ் இலக்கிய மாநாட்டுக் கௌரவம் (2002)
வெளி இணைப்புகள்
பகுப்பு:1940 பிறப்புகள் பகுப்பு:இலங்கை முஸ்லிம் எழுத்தாளர்கள் பகுப்பு:வாழும் நபர்கள்
எவன் காட்டன்
சர் ஹாரி எவன் அகஸ்டே காட்டன் (24 மே 1868 - 7 மார்ச் 1939), எவன் காட்டன் அல்லது ஹா. இ. அ. காட்டன் என்று அழைக்கப்படுகிறார், இவர் விடுதலைக் கட்சியினைச் சேர்ந்த அரசியல்வாதி, சட்டத்தரணி, நிர்வாகி, பத்திரிகையாளர், வரலாற்றாசிரியர் மற்றும் எழுத்தாளர் ஆவார். 1907 இல் முதன்முதலில் வெளியிடப்பட்ட இவரது கல்கத்தா ஓல்டு அண்ட் நியூவிற்காக இவர் பரவலாக அறியப்படுகிறார்.
தொடக்க காலங்களில்
இவர் சர் ஹென்றி காட்டன் ,ஐரிய நாட்டினைச் சேர்ந்த மேரி ரியான் தம்பதியினரின் மகன் ஆவார். இவரது தந்தை இந்திய தேசிய காங்கிரசின் 1904 அமர்வில் தலைமை தாங்கினார், இவர் மௌண்ட் லிபான் பள்ளியிலும் பின்னர் செர்போர்ன் பள்ளியிலும் தனது ஆரம்ப பள்ளி படிப்பை முடித்தார்.
தொழில்முறை வாழ்க்கை
காட்டன், 1893 முதல் 1908 வரை கல்கத்தா உயர்நீதிமன்றத்தில் பயிற்சி பெற்றார். இவர் கல்கத்தா மாநகராட்சி உறுப்பினராக பணியாற்றினார். இவர் தி கார்டியனின் நிருபராக 1903 ஆம் ஆண்டு தில்லி தர்பாரில் இருந்தார். இவர் டெய்லி நியூசின் கொல்கத்தா நிருபராக பணியாற்றினார். இவர் இந்திய தேசிய காங்கிரஸின் பிரித்தானியக் குழுவின் வாராந்திர அமைப்பான இந்தியாவின் ஆசிரியர் பொறுப்பை மேற்கொண்டார். இவர் 1922 முதல் 1925 வரை வங்காள சட்ட மன்றத்தின் தலைவராக பணியாற்றினார். இவர் இந்திய வரலாற்று பதிவுகள் ஆணையத்தின் தீவிர உறுப்பினராக இருந்தார் மற்றும் 1923 முதல் 1925 வரை அதன் தலைவராக இருந்தார்.
அரசியல்
இவான் 1906 இல் இங்கிலாந்துக்குத் திரும்பி லிபரல் கட்சியில் சேர்ந்தார். இவருடைய தந்தை 1906-1910 வரை நாட்டிங்ஹாம் கிழக்குத் தொகுதி நாடாளுமன்ற உறுப்பினராக இருந்தார்.சனவரி 1910 இல், இவான் பொதுத் தேர்தலில் டல்விச்சின் தொகுதியில் போட்டியிட்டார்;
திருமணம்
1896 ஆம் ஆண்டில், இவர் பெங்கால் ஐசிஎசு வின் வில்லியம் எச். கிரிம்லியின் மகள் நோராவை மணந்தார். இவர்களுக்கு ஒரு மகள் இருந்தார்.
சான்றுகள்
பகுப்பு:Articles with hCards பகுப்பு:இந்திய தேசிய காங்கிரஸ் பகுப்பு:1939 இறப்புகள் பகுப்பு:1868 பிறப்புகள்
பட்கிஸ் மாகாணம்
பட்கிஸ் மாகாணம் (Bādghīs (பஷ்தூ/) என்பது ஆப்கானித்தானின் முப்பத்து நான்கு  மாகாணங்களில் ஒன்று. இது நாட்டின் வடமேற்கில் துர்க்மெனிஸ்தானை அடுத்து உள்ளது. இந்த பிராந்தியத்தின் பெயருக்கான பொருள் பாரசீக மற்றும் பஷ்டு மொழிகளில் "காற்று இல்லம்" என்பதாகும், இது மாகானத்தின் வடக்கு மற்றும் வடமேற்கு பகுதியில் இருந்து வீசும் ஊதி என்ற புல்வெளி காற்றை குறிப்பிடுவது ஆகும். முர்காப் ஆற்றிலிருந்து  பட்கிஸ் மாகாணம் பாசணவசதி பெறுகிறது. மாகாணத்தின் வட எல்லை சராகாஸ் பாலைவனத்தின் விளிம்புவரை நீண்டுள்ளது. பட்கிஸ் மாகாணம் துர்க்மென்-ஆப்கன் எல்லைக் கோட்டின் ஒரு பகுதியாக உள்ளது. இந்த மாகாணத்தில் இருந்து சில பகுதிகள் பிரிக்கப்பட்டு ஹெராட் மாகாணம் மற்றும் மேமனிஸ் மாகாணம் ஆகியவற்றுடன் 1964 இல் இணைக்கப்பட்டன பிரிக்கப்பட்ட பரப்பளவு 20,591 km2 ஆகும். நாட்டிலுள்ள 34 மாகாணங்களில் இந்த மாகாணம் வளர்ச்சியில் பின்தங்கிய மாகாணமாகும். மாய்மனா மற்றும் ஹெறாத் நகரம் ஆகியவற்றுக்கு இடையில் உள்ள குவாலா ஐ நாவ் என்ற தற்கால சிறிய நகரமே மாகாணத்தின் தலைநகராக உள்ளது.
வரலாறு
இந்த மாகாணம் 2001 அமெரிக்க தலையீட்டுக்கு முன்பு தாலிபான்களின் படைகளால் கடைசியாக கைப்பற்றப்பட்ட பகுதியாகும். இந்த மாகாணம் விரைபில் தாலிபான்களிடமிருந்து மீண்டும் வடக்குக் கூட்டணி படைகளால் கைப்பற்றப்பட்டது.
மாகாணத்தில் இருந்து தலிபான்கள் அதிகாரத்தில் இருந்து அகற்றப்பட்ட பிறகு ஹமீது கர்சாய் மற்றும் அண்மையில் காஹானி அஹ்மத்ஜல் ஆகியோரின் ஆதரவாளர்கள் ஆளுநராக நியமிக்கப்பட்டனர். இந்த ஆளுநர்கள் நல்ல மாற்றங்களை மாகாணத்தில் செய்யவில்லை. குறிப்பாக ஆளுநர் நசிரி தலிபான்கள் திரட்ட வசதி செய்து கொடுத்தார்.
அரசியல்
மாகாணத்தில் ஸ்பெயின் தலைமையில் இயங்கிய ஒரு மாகாண புனரமைப்பு குழு, இருந்தது.
பொருளாதாரம்
முகார்ப் ஆற்றை நம்பி நடக்கும் வேளாண்மையே இந்த பிரதேச மக்களின் வருவாய்க்கு ஆதாரமாக உள்ளது. மாகாணத்தில் 1990 களிலும் முற்பகுதியிலும், 2000 களின் பிற்பகுதியிலும் பெரும் வறச்சியை எதிர்கொண்டு, மக்கள் பல பத்தாயிரம் வீடுகளை விட்டு ஹெராட்டுக்கு வெளியில் உள்ள அகதி முகாம்களைத் தஞ்சமடைந்தனர். இந்த சூழல் தற்போது மேம்பட்டுள்ளது. ஆப்கானிஸ்தானில் பசுங்கொட்டை உற்பத்தியில் பட்கிஸ் மாகாணம் முன்னிலை வகிக்கிறது. இந்த மாகாணம் நாட்டில் கம்பளம் நெய்யும் தொழிலில் தலையாய இடத்தை வகிக்கிறது.
போக்குவரத்து
பட்கிஸ் மாகாணத்தில் போக்குவரத்து வசதிகள் போதுமானதாக இல்லாத நிலையில் உள்ளது. மாகாணத்தில் ஒரே ஒரு வானூர்தி நிலையமாக மாகாணத்தின் தலைநகரான கலா ஐ நவ்வில் (QAQN) சிறிய வானூர்தி நிலையம் உள்ளது. 233 கி.மீ நீளம் கொண்ட ஆப்கான் வட்டச்சாலையின் பணிகள் 2012 ஆம் ஆண்டு துவங்கியது. இந்தச் சாலை ஹெர்ட் மற்றும் மஜிர்-ஐ ஷரீப் ஆகியவற்றை இணைக்கிறது. இதன் வழியாக பட்கிஸ் மாகாணத்திற்கான பாதை ஆப்கானஸ்தானின் பிற பகுதிகளுக்கு திறக்கும். இந்தச் சாலையின் பிரிவு ஹெர்ட் மாகாணத்தின் லெமன் முதல் ஃபர்யப் மாகாணத்தில் குவாய்சர் வரை, குவாலா-இ-நவ், முகியூர், பாலா முர்காப், கோர்மச் ஆகிய பகுதிகளின் ஊடாக செல்கிறது.
உடல் நலம்
மாகாணத்தில் தூய்மையான குடிநீர் பெறும் மக்களின் எண்ணிக்கை 2005 இல் 11.6% என்ற விகிதத்தில் இருந்து 2011 இல் 1% என சரிந்தது. திறமையான பிரசவ உதவியாளர் மூலமாக பிரசவம் பார்க்கும் மக்களின் விழுகாடு 2005 ஆண்டில் 15% என்ற எண்ணிக்கையில் இருந்து 2001 ஆண்டு 17% என உயர்ந்தது.
கல்வி: கல்வி திணைக்களத்தின் தகவல படி, மாகாணத்தில் 457 பள்ளிகளும், அதில் 75 உயர் நிலைப்பள்ளிகள் உள்ளன மற்றும் துவக்கப்பள்ளிகள் மற்றும் மேனிலைப் பள்ளிகளில் 120,000 மாணவர்கள் உள்ளனர். அவர்களில் 35% மாணவிகள் ஆவர். மாகாணத்தில் ஒரு வேளாண் தொழில் பள்ளி மற்றும் ஒரு மருத்துவச்சி பயிற்சி நிறுவனம் உள்ளது.
நிலவியல்
பட்கிஸ் மாகாணம் வடமேற்கு ஆப்கானிஸ்தானின் தனிமைப்படுத்தப்பட்ட மலைப்பகுதிகளின் மேல் உள்ளது மற்றும் இது தன் எல்லைகளை ஹெராத், கோர், பர்யாபில் மாகாணம் என ஆப்பானிஸ்தானுக்கள் உள்னாட்டு எல்லைகளையும்,  துர்க்மெனிஸ்தானுடன் வெளிநாட்டு எல்லையையும் பகிர்ந்து கொள்கிறது. மாகாணத்தின் வடக்கில் முர்காப் ஆறு மற்றும் தெற்கில் ஹரி-ருட் ஆறு ஆகியன செல்வாக்கு செலுத்தி வருகின்றன.
மக்கள் வகைப்பாடு
ஆப்கானிஸ்தானின் முழு பகுதியைப் போலவே, துல்லியமான மக்கள் கணக்கெடுப்பு இங்கு இல்லை. ஆப்கானிஸ்தான் ஊரக புனர்வாழ்வு & வளர்ச்சி அமைச்சகம் (MRRD) ஊடாக UNHCR மற்றும் ஆப்கான் மத்திய புள்ளியியல் அலுவலகம்  (CSO) மதிப்பிட்ட மாகாணத்தின் மக்கள் தொகை ஏறத்தாழ 499,393 ஆகும். சில ஆதரங்களின்படி மொத்த மக்கள் தொகையில் தஜிக்குகள் எண்ணிக்கை 56% ஆகவும், பஷ்டூன் 40%, உஸ்பெக்ர், துர்க்மெனியர், பலோச் போன்ற சிறுபான்மை இனத்தவர்  4% எண்ணிக்கையில் வாழ்கின்றனர். AIMS மற்றும் NPS ஆதாரங்களின்படி மொத்த மக்கள் தொகையில் தஷிக்குகள் 62%, பஷ்டூன் 28%, உஸ்பெக்கர் 5%, துர்க்மெனியர் 3%, பலோச் 2% என வாழ்கின்றனர். நாட்டிலுள்ள 34 மாகாணங்களில் இந்த மாகாணம் வளர்ச்சியில் பின்தங்கிய மாகாணமாகும். செபேர்கன் மற்றும் ஹெர்ராத் நகரம் ஆகியவற்றுக்கு இடையில் உள்ள குவாலா ஐ  நாவ் என்ற தற்கால சிறிய நகரமே மாகாணத்தின் தலைநகராக உள்ளது.
மேற்கோள்கள்
பகுப்பு:ஆப்கானித்தானின் மாகாணங்கள்
அயன் கிராஸ்பி
அயன் கிராஸ்பி (Ian Crosby, பிறப்பு: சனவரி 18 1990) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2002 ல், ஏ-தர துடுப்பாட்டப் போட்டியில் பங்குகொண்டார்.
லோபாமுத்திரை
லோபாமுத்திரை (Lopamudra என்று அழைக்கப்படுவார். அகத்திய முனிவரின் பத்தினியும், உருக்கு வேத கால பெண் முனிவரும் ஆவார். லோபாமுத்திரை என்பதற்கு, லோபத்தை அளிப்பவள் = அனைத்து உயிரினங்களின் அழகைக் கவர்பவள் எனப் பொருளாகும். இளே காவிரி நதியாக அகத்தியரின் கமண்டலத்தில் இருந்து தமிழ்நாட்டை நாேக்கிப் பாய்கிறாள்.தமிழை காக்க இவர்கள் அவதரித்தவர்கள்.
அயன் கிராஸ்பி
வெளி இணைப்பு
அயன் கிராஸ்பி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 21 2011.
லோபாமுத்திரை
பண்டைய இந்திய வேத கால இலக்கியங்களின் படி, இருக்கு வேத காலத்தில் (பொ.ஊ.மு. 2600–1950) வாழ்ந்த லோபமுத்திரை பெண் வேத மெய்யிலாளர் ஆவார். இருக்கு வேதத்தில் லோபமுத்திரையின் மந்திரங்கள் உள்ளது.
லோபாமுத்திரை – அகத்தியர் இணையருக்கு பிறந்தவர் திரிதாசுயு   ஆவார். கவிஞரான திரிதாசுயு உருக்க்கு வேதத்தில் சில மந்திரங்களை இயற்றியுள்ளார்.
அகத்தியருடன் இணைந்து லோபாமுத்திரை லலிதா சகஸ்ரநாமத்தை பரத கண்டம் முமுவதும் பரப்பினார்.
இருக்கு வேதத்தில்
இருக்கு வேத காலத்திய 27 பெண் ரிஷிகளில் லோபாமுத்திரை 179 மந்திரங்களைப் படைத்துள்ளார்.
ஆதார நூற்பட்டியல்
பகுப்பு:இந்து தொன்மவியல் பகுப்பு:முனிவர்கள்
மாம்புரம் பள்ளிவாசல்
thumb| மாம்புரம் பண்டிதரின் பழைய வீடு இப்போது வாகன நிறுத்துமிடமாக பயன்படுத்தப்படுகிறது. மாம்புரம் பள்ளிவாசல் (Mampuram Mosque) தென்னிந்தியாவின் கேரள மாநிலம் மலப்புரம் மாவட்டத்தில் திருரங்கடியில் அமைந்துள்ள ஒரு பிரபலமான பள்ளிவாசலாகும். வரலாற்று ரீதியாக பிரித்தானிய அரசாங்கத்திற்கு எதிராக 1921 ஆம் ஆண்டு மாப்பிலா லகலா எனப்படும் மலபார் புரட்சியுடன் தொடர்புடையதாகும்.
புனித மையம்
கேரளாவின் சன்னி வகை இசுலாமியர்களின் மிக முக்கியமான புனித மையங்களில் மாம்புரம் பள்ளிவாசலும் ஒன்றாகும். தினசரி 5,000 பார்வையாளர்கள் இங்கு வருகிறார்கள். வேலை செய்யும் நேரம்: காலை பிரார்த்தனைக்கு 20 நிமிடம் முன்பும் மாக்ரிப் பிரார்த்தனைக்கு 20 நிமிடங்களுக்கு முன்னரும் பள்ளிவாசல் இயங்குகிறது.
வாராந்திர பிரார்த்தனை
ஒவ்வொரு வியாழக்கிழமையும் பள்ளிவாசல் தர்காவில் சுவாலத் மச்லிசு எனப்படும் ஒரு கூட்டு ஆலோசனைக் கூட்டம் நடத்தப்படுகிறது.
பண்டிகைகள்
ஒவ்வொரு ஆண்டும் முகரம் மாதத்தின் முதல் ஏழாம் தேதி வரை இங்கு உரூசு திருவிழா நடத்தப்படுகிறது. நிகழ்ச்சிகளில் இசுலாம் பற்றிய பேச்சுக்கள் மற்றும் இலவச உணவு விநியோகம் ஆகியவை அடங்கும். இறுதி நாளில் உலகம் முழுவதிலுமிருந்து மக்கள் பங்கேற்கும் கூட்டம் ஒன்றும் நடக்கிறது.
மேற்கோள்கள்
பகுப்பு:கேரளத்தில் உள்ள பள்ளிவாசல்கள் பகுப்பு:மலப்புறம் மாவட்டம்
பிருகஸ்பதி
பிருகஸ்பதி என்பவர் தேவர்களின் குருவும், நவகிரகங்களில் ஒருவரும் ஆவார். இவர் சப்தரிஷிகளில் ஒருவரான ஆங்கிரச முனிவரின் மகனாவார். இவருக்கு தாரை என்ற மனைவியும் உண்டு. இவர் நான்கு வகையான வேதங்களையும், அறுபத்து நான்கு கலைகளையும் அறிந்தவர். எண்ணற்ற யாகங்களையும் செய்து தேவர்களின் குருவாக மாறினார். அத்துடன் திட்டையில் கோயில் கொண்டுள்ள வசிஷ்டேஸ்வரரைக் வணங்கி நவக்கிரக அந்தஸ்து பெற்றார். அதனால் பிருகஸ்பதியின் கிரகமான வியாழன் கிரகம் ராஜகிரகம் என்று அழைக்கப்படுகிறது.
இவர் இடம் பெயர்வதே குருப் பெயர்ச்சி என்று வழங்கப்படுகிறது. இவருக்கு அந்தணன், அமைச்சன், அரசன், ஆசான், ஆண்டளப்பான், குரு, சிகிண்டிசன், சீவன், சுரகுரு, தாராபதி, தெய்வமந்திரி, நற்கோள், பிருகஸ்பதி, பீதகன், பொன்னன், மறையோன்,வேதன், வேந்தன் என பதினெட்டு பெயர்கள் உள்ளன.
இது சோதிடத்தின் படி இவரின் சொந்த வீடுகள் தனுசு மற்றும் மீனம் ஆகிய இராசிகள் ஆகும். இவர் ஒளி படைத்த ஞானிகளையும், மேதைகளையும் உருவாக்குபவராவார்.
பாலினம்
கிரகங்களில் இவர் ஆண்.
தகவல்கள்
புனர்பூசம், விசாகம், பூரட்டாதி ஆகியவை குருவின் நட்சத்திரகங்கள். குரு இரண்டு வகைப்படும். அவை தேவ குரு மற்றும் அசுர குரு. தேவ குரு தான் நமது குரு பகவான் ஆவார். அசுர குரு 'சுக்கிரன்' ஆவார். புனர்பூசம், விசாகம், பூரட்டாதி ஆகிய நட்சத்திரங்களில் பிறந்தவர்களுக்கு, பிறப்பில் குரு திசை நடக்கும்.
குரு திசை
குரு திசை சரியாக 16 வருடங்கள் கொண்டது.
இவற்றையும் பார்க்கவும்
சோதிடம்
வெளி இணைப்புகள்
பகுப்பு:இந்துக் கடவுள்கள் பகுப்பு:நவக்கிரகங்கள்
எலிசபெத் ஜான்சன்
தொடக்கநிலைப் பின்னணி
இவர்களுடன் பிறந்தவர்களில் மேரி பால்மர் எனும் ஆசிரியரும் பிரான்சிசு இரெனால்டுசுஎனும் வண்ணஓவியரும் அடங்குவர்.
மண வாழ்க்கை
இவர் 1753 ஜனவரி 7 இல் வில்லியம் ஜான்சனைத் தெவோன், கிரேட் டாரிங்டனில் உள்ள புனித மைக்கேல் பேராயத்தில் மண்ந்தார்.
இவரது கணவர் குடும்பத்தை விட்டு வெளியேறும் முன் இவர்களுக்கு ஏழு குழந்தைகள் பிறந்துள்ளனர். பிறகு இவர் தன் வாழ்க்கையை தன் இலக்கியப் பணிகளைக் கொண்டே நகர்த்தியுள்ளார்.
வெளியீடுகள்
எழிக்கியேல் குறித்த ஞானத்துக்கான விளக்கம் எனும் முதல் சிறுநூலில் இருந்து அனைத்து இவரது சமயச் சிறுநூல்களும் பெயர் இன்றியே 1781 இல் வெளியிடப்பட்டன. சமய நூலகளைப் பெண்கள் எழுதுவதை திறனாய்வு செய்யாமல் இருக்கவே இவ்வகை ஏற்பாட்டைப் பின்பற்றினார். இவரது சிறுநூல்களைப் பற்றி 1783 இல் ஒரு திறனாய்வாளர் பின்வருமாறு கருத்துரைத்துள்ளார்: "As the intentions of this writer are pious, his facilities evidently disordered, and his lucubrations absolutely unintelligible, these three pamphlets must be exempted from criticism." நெட்டாங்கு குறித்து தேடிய அறியப்படாத பெண்கள்
நெட்டாங்கு
படைக்கப்பட்ட உலகின் வானியலும் புவிப்பரப்பியலும் (The Astronomy and Geography of the Created World), எனும் தன் நான்காம் சிறுநூலை 1785 இல் வெளியிட்டார். இந்நூல் நெட்டாங்கு பற்றிய சிறுமேற்கோளை உள்ளடக்கியது. இந்தச் சிறுநூல் "that if the palm for finding the longitude, is not given to the author of the Explanation of the Vision to Ezikiel it will never be given to another" எனும் பெற்றியுடன் முடிகிறது. இந்த எழிக்கியேல் சிறுநூல் ஜான்சன் எழுதியது என் அண்மையில் அறியப்பட்டது. இந்த நூலின் ஆசிரியரான, நெட்டாங்கு தேடலுக்குரியவர் ஒரு பெண் என்பதும் விளங்கலானது.தேடிய அறியப்படாத பெண்கள்/ என அவர் பெயர் குறிப்பிடமலே நெட்டாங்குக் குழுமத்துக்குப் பரிசு கிடைக்கும் என்ற நம்பிக்கையோடு 1786 இல் அனுப்பியுள்ளார். எனினும், தன் முயற்சியில் இவர் தோற்றார். இச்சிறுநூலும் குழுமதுக்கு இவர் எழுதிய கடிதமும் பின்னர் அரசு வானியலாளராகிய ஜான் ஏரியால் நெட்டாங்குக் குழுமம் சார்ந்த தொகுதியில் தொடர்பாடல்களின் கீழ் அட்டவணைப்படுத்தப்பட்டன. இதை இவர் 1858 இல் பகுத்தறிவுக்கு உகவாத வானியல் கோட்பாடுகள் எனத் தலைப்பிட்டார். என்றாலும், இது மட்டுமே சமயத்தையும் நெட்டாங்கையும் பற்றிப் பேசிய சிறுநூல் அன்று.
இவர் 1800 இல் தெவோனிலுள்ள கிரேட் டாரிங்டனில் இறந்தார்.
மேற்கோள்கள்
பகுப்பு:1721 பிறப்புகள் பகுப்பு:1800 இறப்புகள் பகுப்பு:ஆங்கிலேய வானியலாளர்கள் பகுப்பு:பெண் வானியலாளர்கள்
க. இராசாராம்
'''க. இராசாராம்' (K. Rajaram'', 26.08.1926 - 8.2.2008), தமிழகத்தின் முன்னாள் அமைச்சர் ஆவார்.
வாழ்க்கை
இராசாராம் சேலம் மாவட்டத்தின் ஆத்தூரில் பிறந்தவர். இவரது தந்தை பெ. கஸ்தூரி வருவாய்த்துறை அலுவலரும், நீதிக்கட்சி அனுதாபியுமாவார். இராசாராம் தருமபுரியில் பள்ளிப் படிப்பை முடித்து, பின்னர் சேலத்தில் இளங்கலை அறிவியல் பட்டம் பெற்றார்.
அரசியலில்
கல்லூரிக் கல்விக்கு பின், திராவிடர் கழகத்தில் இணைந்து ஈ. வெ. இராமசாமியின் செயலராகப் பணியாற்றினார். அண்ணாவுடன் இணைந்து திராவிட முன்னேற்றக் கழகத்தை நிறுவியர்களில் ஒருவர். 1967இல் நாடாளுமன்ற உறுப்பினராகவும், மு. கருணாநிதி, எம். ஜி. ஆர்., ஜெயலலிதா அமைத்த அமைச்சரவைகளில் அமைச்சராகவும் பணியாற்றியவர்.
1977-ல் இரா. நெடுஞ்செழியன், இரா. செழியன் ஆகியோர் உடன் சேர்ந்து 'மக்கள் திராவிட முன்னேற்றக் கழகம்' எனும் கட்சியைத் உருவாக்கினார். மக்கள் திமுகவின் பொதுச்செயலாளராக நெடுஞ்செழியனும், துணை பொதுச் செயலாளராக இவரும் இருந்தனர். கட்சி தொடங்கிய 30 நாள்களில் மக்கள் தி.மு.கவை அண்ணா தி.மு.கவுடன் இணைத்தனர். எம்.ஜி.ஆர். மறைவுக்குப் பிறகு அதிமுக பிளவுற்றபோது வி. என். ஜானகி அணியில் 1989 சட்ட மன்றத் தேர்தலில் போட்டியிட்டுத் தோல்வி அடைந்தார். அதிமுகவின் இரண்டு அணிகளும் ஒன்றிணைந்தபின் 1991 தேர்தலில் பனமரத்துப்பட்டி தொகுதியில் போட்டியிட்டு மீண்டும் வெற்றி பெற்று ஜெயலலிதா அமைச்சரவையில் உணவுத் துறை அமைச்சரானார். சிலகாலத்தில் அமைச்சர் பதவியில் இருந்து நீக்கப்பட்டார். பின்னர் இவர் அதிமுக கட்சியில் இருந்து ஒதுங்கி இருந்தார்.
மறைவு
2008 பிப்ரவரி 8 ஆம் நாள் சிறுநீரகக் கோளாறால் சென்னையில் காலமானார்.
சுயசரிதை
இவர் "ஒரு சாமானியனின் நினைவுகள்" என்ற தன்வரலாற்று நூலை எழுதியுள்ளார்.
மேற்கோள்
பகுப்பு:1926 பிறப்புகள் பகுப்பு:2008 இறப்புகள் பகுப்பு:தமிழக முன்னாள் அமைச்சர்கள் பகுப்பு:சேலம் மாவட்ட நபர்கள் பகுப்பு:3வது மக்களவை உறுப்பினர்கள் பகுப்பு:4வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:தமிழ்நாடு சட்டமன்ற சபாநாயகர்கள்
யோவேல் (நூல்)
யோவேல் (Joel) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.
யோவேல் நூல் பெயர்
யோவேல் என்னும் நூல் மூல மொழியாகிய எபிரேயத்தில் יואל (yoèl) எனவும், கிரேக்கத்தில் Ιωήλ, (ioél) எனவும், இலத்தீனில் Ioel எனவும் ஒலிக்கப்படும். யோவேல் என்னும் இறைவாக்கினர் பெயரால் இந்நூல் அழைக்கப்படுகிறது.
நூலின் ஆசிரியர்
"யோவேல்" என்னும் இறைவாக்கினரின் பெயர் ஒரே ஒரு முறை மட்டும் விவிலியத்தில் குறிப்பிடப்படுகிறது. அவர் பெயரால் வழங்கப்படுகின்ற இந்நூலின் முதல் வசனம் அவர் பெயரைக் கொண்டிருக்கிறது: "பெத்துவேலின் மகனான யோவேலுக்கு ஆண்டவர் அருளிய வாக்கு இதுவே:" (யோவே 1:1). "யோவேல்" என்னும் பெயருக்கு "யாவே என்னும் கடவுளை வழிபடுபவர்" எனப் பொருள் கொள்ளலாம்.
இந்த இறைவாக்கினரைப் பற்றியும் அவரது பணி பற்றியும் மிகச் சிறிதே நமக்குத் தெரிய வருகின்றது. நூலில் யூதா முக்கியத்துவம் பெறுவதால், ஆசிரியர் யூதா நாட்டவராக இருந்திருக்கலாம். ஒருவேளை எருசலேம் கோவிலோடு தொடர்புடையவராகவும் விளங்கியிருக்கலாம். இவர் கி.மு. 5-4 நூற்றாண்டுக் காலத்தில் வாழ்ந்தார் என்று அறிஞர் கருதுகின்றனர்.
நூலின் உள்ளடக்கம்
மூன்று அதிகாரங்களை மட்டுமே உள்ளடக்கிய இச்சிறுநூல் கி.மு. ஐந்தாம் அல்லது நான்காம் நூற்றாண்டில் பாரசீகரின் ஆட்சிக் காலத்தில் எழுதப்பட்டிருக்க வேண்டும்.
பாலஸ்தீனத்தில் ஏற்பட்ட கொடும் வறட்சி, வெட்டுக்கிளிகள் விளைத்த அழிவு ஆகியவற்றைக் கடவுளின் நாளுக்கும் கடவுளின் நீதியை எதிர்ப்பவர்கள்மீது வரவிருந்த தண்டனைக்கும் முன்னடையாளங்களாக இறைவாக்கினர் கருதுகின்றார்.
மனமாற்றத்திற்குக் கடவுளின் அழைப்பு, நல்வாழ்வு அளிப்பதாக ஆண்டவர் கூறும் உறுதிமொழி, கடவுளின் ஆசி, ஆண் பெண் இளைஞர் முதியோர் என்ற வேறுபாடு இன்றி அனைவர்மீதும் கடவுள் ஆவியைப் பொழிந்தருள்வார் என்ற வாக்குறுதி ஆகியவை பற்றி இந்நூல் கூறுகிறது.
குறிப்பிடத்தக்க சில பகுதிகள்
யோவேல் 2:1-2,13 "ஆண்டவரின் நாள் வருகின்றது, ஆம், அது வந்துவிட்டது. அதுவோ இருளும் காரிருளும் கவிந்த நாள்; மப்பும் மந்தாரமும் சூழ்ந்த நாள்; விடியற்கால ஒளி மலைகள்மேல் பரவுவதுபோல் ஆற்றல்மிகு, வெட்டுக்கிளிகளின் பெருங்கூட்டம் வருகின்றது; இதுபோன்று என்றுமே நிகழ்ந்ததில்லை; இனிமேல் தலைமுறைக்கும் நிகழப்போவதுமில்லை... 'நீங்கள் உங்கள் உடைகளைக் கிழித்துக்கொள்ள வேண்டாம். இதயத்தைக் கிழித்துக்கொண்டு உங்கள் ஆண்டவரிடம் திரும்பி வாருங்கள்'. அவர் அருள் நிறைந்தவர், இரக்கம் மிக்கவர்; நீடிய பொறுமையுள்ளவர், பேரன்பு மிக்கவர்; செய்யக் கருதிய தீங்கைக் குறித்து மனம் மாறுகின்றவர்."
யோவேல் 2:28-29 "ஆண்டவர் கூறுகிறார்: 'நான் மாந்தர் யாவர்மேலும் என் ஆவியைப் பொழிந்தருள்வேன்; உங்கள் புதல்வரும் புதல்வியரும் இறைவாக்கு உரைப்பர்; உங்கள் முதியோர் கனவுகளையும் உங்கள் இளைஞர் காட்சிகளையும் காண்பார்கள். அந்நாள்களில், உங்கள் பணியாளர், பணிப்பெண்கள் மேலும் என் ஆவியைப் பொழிந்தருள்வேன்.'"
யோவேல் நூலின் உட்பிரிவுகள்
பகுப்பு:பழைய ஏற்பாடு நூல்கள்‎
கண்ணணுர் ஏகாம்பரேஸ்வரர் கோயில்
கண்ணணுர் ஏகாம்பரேஸ்வரர் கோயில் தமிழ்நாட்டில் திருச்சிராப்பள்ளி மாவட்டம், கண்ணணுர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அசுத்திரகக்கு
அசுட்ரகாக்கு (Astrakhak,, பிற பெயர்கள் : Āstrakhaḵ) என்பது ஓர் ஊரின் பெயர் ஆகும் இந்த ஊரானது, ஈரான் நாட்டின் தெற்கு கொராசான் மாகாண மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் எனலாம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 84 நபர்கள் ஆகும். இந்த நபர்கள் மொத்தம் 17 குடும்பங்களில் வாழ்ந்து இருந்தனர்.
தகவற்பெட்டி விவரம்
தகவற்பெட்டியானது இந்த ஊர் குறித்த, நில ஆளுகையையும், ஒருங்கிணைந்த அனைத்துலக நேரங்களையும் தெரிவிக்கிறது. அவற்றின் விவரம் வருமாறு;-
நாடு
பதினெட்டு மத்திய கிழக்கு நாடுகள் உள்ளன. இந்த நாடுகளிலேயே பரப்பளவில், இரண்டாவது பெரிய நாடானது, ஈரான் என்ற இசுலாமிய நாடாகும். இதன் பண்டைய வரலாற்றுப் பெயர் பெர்சியா என்பதாகும். இந்த நாட்டின் நிலப்பரப்பானது, அரசுப் பணிகளுக்காக, முப்பத்தொரு மாகாணங்களாக பிரிக்கப்பட்டுள்ளன. அதில் இருக்கும் ஒரு மாகாணத்தின் பெயர், தெற்கு கொராசான் மாகாணம் ஆகும்.
மாகாணம்
ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும் முதல்நிலை ஆட்சிப்பகுதி ஆகும். இந்த ஐந்தும், அடுத்து 31 மாகாணங்களாகப் பிரிக்கப்பட்டுள்ளன. பெரிய குராசான் மாகாணமானது, 2004 செப்டம்பர் 29 அன்று, மூன்று மாகாணங்களாக பிரிக்கப்பட்டு, தெற்கு கொரசான் மாகாணம் உருவாக்கப்பட்டது. தெற்கு கொரசான் மாகாணத்தில் மொத்தம் 11 மண்டலங்கள் உள்ளன.
மண்டலம்
மூன்றாம் நிலை, ஆட்சி ஆளுகைப் பிரிவாக, மண்டலங்கள் உள்ளன. இந்த மண்டலம் என்பதை, ஈரான் நாட்டினர் சரெசுடன் ( šahrestân, County) என்றே அழைக்கின்றனர். தெற்கு கொராசான் மாகாணத்தில் இருக்கும், ஒரு மண்டலம், நஃபந்தான் மண்டலம் என அழைக்கப்படுகிறது. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் (šahr ("city, town"), stân ("province, state") பெற்றிருக்கிறது. இவ்வாறு தான் சாரெசுடன் என்ற பெயர் இதற்கு வந்தது. இதற்கு ஓரளவு சமமான, தமிழ்ச் சொல் மண்டலம் எனலாம். பொதுவாக இந்நாட்டில் ஒரு மண்டலம் என்பது யாதெனில், ஓரிரு நகரங்களையும் (பாரசீகம்: شهر  šahr ) அத்துடன் தெகெசுதன், ஈரான் என்ற ஊர்ப்புறத் திரட்சிகளையும் ( دهستان  dehestân ) பெற்றிருக்கும். இதனுள் ஒரு நகரமே, அந்த மண்டலத்தின் தலைநகராக ச் செயல்படுகிறது. ஒவ்வொரு ஈரானிய மண்டலமும், ஒன்று அல்லது அதற்கு மேற்பட்ட பாக்ச்சுகளாகப் பிரிக்கப்படுகின்றன.
பாக்ச்சு
நான்காம் நிலை ஆட்சிப்பிரிவாக, பாக்ச்சுகள் ( baxš بخش) இருக்கின்றன. பல நேரங்களில், இச்சொல்லானது மண்டலம் (County) என்றே மொழிபெயர்க்கப்படுகிறது. இருப்பினும் இந்த ஆட்சிப்பிரிவானது, அமெரிக்க ஐக்கிய நாடுகளில் உள்ள ஒரு திட்டநகரம் (township) அல்லது இங்கிலாந்து நாட்டின் மாவட்டங்கள் (Districts of England) போன்ற நிருவாக முறையைக் கொண்டதே ஆகும். இவைகள் தமிழகத்தின் மாவட்டங்கள் போன்றவை எனலாம். இவைகள் தமிழகத்தின் மாவட்டங்கள் போன்றவை எனலாம். நடுவ மாவட்டம், நஃபந்தான் மண்டலம், சூசெஃப்பு மாவட்டம் என இரு மாவட்டங்கள் உள்ளன. இம்மாவட்டத்தின் கீழ் ஐந்து ஊரக வட்டங்கள் உள்ளன. அவற்றில் ஒன்றான சூசெஃப்பு ஊரக வட்டத்தில் அடங்கியுள்ளது.
மேற்கோள்கள்
பகுப்பு:நஃபந்தான் மண்டல வாழிடங்கள் பகுப்பு:சூசெஃப்பு ஊரக வட்ட வாழிடங்கள்
பாலிகஞ்சு சட்டமன்றத் தொகுதி
பாலிகஞ்சு சாகிப் சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது பட்னா சாகிப் மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இந்த தொகுதியில் [பட்னா மாவட்டத்தில் உள்ள துல்ஹின் பசார், பாலிகஞ்சு ஆகிய மண்டலங்கள் சேர்க்கப்பட்டுள்ளன.
சான்றுகள்
பகுப்பு:பீகாரின் சட்டமன்றத் தொகுதிகள்
எல். இராதா கிருஷ்ணன்
'''எல். இராதாகிருஷ்ணன்''' என்பவர் ஒரு தமிழக அரசியல்வாதியாவார். இவர் தமிழ்நாட்டின் சட்டமன்ற உறுப்பினராக இருந்தவரும் ஆவார். இவர் 2006 தேர்தலில் கோவில்பட்டி தொகுதியில் இருந்து அண்ணா திராவிட முன்னேற்றக் கழக வேட்பாளராக தமிழக சட்டமன்றத்துக்குத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தூத்துக்குடி மாவட்ட நபர்கள் பகுப்பு:தமிழ்நாடு சட்டமன்ற உறுப்பினர்கள்
ஆண்டிமனி(III) ஆக்சைடு
ஆண்டிமணி(III) ஆக்சைடு (Antimony(III) oxide) என்பது Sb2O3. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஆண்டிமணியின் மிக முக்கியமான வணிகமுறை சேர்மம் ஆகும். இயற்கையில் வாலண்டினைட் மற்றும் செனார்மோன்டைட் என்ற கனிமங்களாகக் காணப்படுகிறது. பெரும்பாலான பல்பகுதி ஆக்சைடுகளைப் போலவே Sb2O3 சேர்மமும் நீராற்பகுப்பின் போது நீரிய கரைசல்களில் கரைகிறது.
உற்பத்தி
2002 ஆம் ஆண்டில் 112,600 டன்களாக இருந்த ஆண்டிமனி(III) ஆக்சைடின் உலகளாவிய உற்பத்தி 2012 ஆம் ஆண்டில் 130,000 டன்களாக அதிகரித்தது. அமெரிக்கா, மெக்சிகோ, சப்பான், ஐரோப்பா, தென்னாப்பிரிக்கா நாடுகளைத் தொடர்ந்து சீனா மிகப்பெரிய உற்பத்தியை செய்கிறது, பிற நாடுகள் அனைத்தின் உற்பத்தியளவு 2% ஆகும்.
தயாரிப்பு
2010 ஆம் ஆண்டு நிலவரப்படி ஐரோப்பிய ஒன்றியத்தைச் சேர்ந்த 27 நாடுகளில் நான்கு தளங்களில் ஆண்டிமனி(III) ஆக்சைடு தயாரிக்கப்பட்டது. இதற்காக இரண்டு வழிமுறைகள் பயன்படுத்தப்பட்டன. பண்படாத ஆண்டிமனி(III) ஆக்சைடை மீள் ஆவியாக்கம் செய்தல் அல்லது ஆண்டிமனி உலோகத்தை ஆக்சிசனேற்றம் செய்து தயாரித்தல் என்பன அவ்விரண்டு வழிமுறைகளாகும். ஐரோப்பாவில் இரண்டாவது தயாரிப்பு முறையே ஆதிக்கம் செலுத்தியது. மூலப்பொருட்களிலிருந்து கச்சா ஆண்டிமனி(III) ஆக்சைடு அல்லது உலோக ஆண்டிமனி உற்பத்திக்கான பல செயல்முறைகள் உள்ளன. செயல்முறையின் தேர்வானது தாது மற்றும் பிற பகுதிக்கூறு காரணிகளின் கலவையைப் பொறுத்து அமைகிறது. சுரங்கத்தை தோண்டி எடுத்தல், நொறுக்குதல் மற்றும் தாதுவை அரைத்தல் போன்றவை வழக்கமான படிநிலைகளாகும். சில சமயங்களில் நுரை மிதப்பு முறையைத் தொடர்ந்து வெப்பச் செயல்முறைகளான உருக்குவது அல்லது வறுத்தெடுப்பது போன்ற செயல்களால் தாது பிரித்தெடுக்கப்படுகிறது. ஒரு சில சந்தர்ப்பங்களில் தாதுவுடன் விலைமதிப்பற்ற உலோகங்கள் நிறைந்திருக்கும் போது நீரியல் செயல்முறைகள் மூலம் தாது பிரிக்கப்படுகிறது. இந்த நடவடிக்கைகள் எதுவும் ஐரோப்பிய ஒன்றியத்தில் நடைபெறுவதில்லை. ஆனால் தாதுவானது சுரங்கங்கள் தோண்டப்படும் இடத்திற்கு நெருக்கமாகக் கிடைக்கின்றன.
கச்சா ஆண்டிமனி(III) ஆக்சைடை மீள்-ஆவியாக்கல்
படி 1)கச்சா சிடிப்னைட் சுமார் 500 முதல் 1,000 பாகை செல்சியசு வெப்பம் வரையில் சூடுபடுத்த இயலும் உலைகளைப் பயன்படுத்தி கச்சா ஆண்டிமனி(III) ஆக்சைடாக ஆக்சிசனேற்றம் செய்யப்படுகிறது. இவ்வினை பின்வருமாறு: படி 2) கச்சா ஆண்டிமனி(III) ஆக்சைடு பதங்கமாதல் முறையில் தூய்மைப்படுத்தப்படுகிறது.
ஆண்டிமனி உலோகத்தை ஆக்சிசனேற்றம் செய்தல்
உலோக ஆண்டிமனியை உலைகளில் வைத்து ஆக்சிசனேற்றம் செய்து ஆண்டிமனி(III) ஆக்சைடு தயாரிக்கப்படுகிறது. இவ்வினையானது வெப்ப உமிழ் வினையாகும். பதங்கமாதல் வினை வழியாக உருவாகும் ஆண்டிமனி(III) ஆக்சைடு வடிகட்டப்படுகிறது. செலுத்தப்படும் வாயுவின் தன்மை மற்றும் உலையின் நிபந்தனைகளுக்கு ஏற்ப புதிய துகள்களின் அளவு கட்டுபடுத்தப்பட்டு உருவாகிறது. வினை பின்வருமாறு நிகழ்கிறது:
பண்புகள்
ஆண்டிமனி(III) ஆக்சைடு ஓர் ஈரியல்பு ஆக்சைடாகும். நீர்த்த சோடியம் ஐதராக்சைடு கரைசலில் கரைந்து மெட்டா ஆண்டிமோனைட்டைக் (NaSbO2) கொடுக்கிறது. இதை முந்நீரேற்றாக தனித்துப் பிரிக்க இயலும். அடர் கனிம அமிலங்களிலும் ஆண்டிமனி(III) ஆக்சைடு கரைந்து தொடர்புடைய உப்புகளைக் கொடுக்கிறது. அவ்வுப்புகள் நீர் சேர்க்கப்பட்டு மேலும் நீர்த்த கரைசலாக மாறும்போது நீராற்பகுக்கப்படுகிறது. நைட்ரிக் அமிலத்துடன் ஆண்டிமனி டிரையாக்சைடு ஆண்டிமனி(V) ஆக்சைடாக ஆக்சிசனேற்றப்படுகிறது. கார்பன்\கார்பனுடன் சேர்த்து ஆண்டிமனி டிரையாக்சைடை சூடுபடுத்தினால் அது ஆண்டிமனி உலோகமாக ஒடுக்கப்படுகிறது. சோடியம் போரோ ஐதரைடு அல்லது இலித்தியம் அலுமினியம் ஐதரைடு போன்ற பிற ஒடுக்கும் முகவர்களுடன் நிலைப்புத் தன்மையற்ற மீநச்சான சிடிபைன் வாயு உற்பத்தியாகிறது. ஆண்டிமனி டிரையாக்சைடை பொட்டாசியம் பைடார்ட்டரேட்டுடன் சேர்த்து சூடுபடுத்தினால் அணைவுச் சேர்மம் பொட்டாசியம் ஆண்டிமனி டார்ட்டரேட்டு )KSb(OH)2•C4H2O6) உருவாகிறது.
பயன்கள்
அமெரிக்காவிலும் ஐரோப்பாவிலும் ஆண்டிமனி(III) ஆக்சைடு கனிமத்தின் ஆண்டு நுகர்வு முறையே 10,000 மற்றும் 25,000 டன்கள் ஆகும். ஆலசனேற்றப்பட்ட பொருட்களுடன் இணைந்து தீச்சுடர் தடுப்பியாக பயன்படுத்தப்படுகிறது. பலபடிகளில் தீச்சுடர்-தடுப்பு நடவடிக்கைக்கு ஆலைடுகள் மற்றும் ஆண்டிமனி ஆகியவற்றின் கலவை முக்கியமானது ஆகும். எளிதில் தீப்பற்றாத நெகிழிப் பொருட்கள் தயாரிப்பில் இது பயன்படுத்தப்படுகிறது. மின் கருவிகள், நெசவுத் தொழில், தோல் மற்றும் மேற்பூச்சுகளில் இதன் பயன்பாடுகள் காணப்படுகின்றன.
பிற பயன்பாடுகள்:
ஆண்டிமனி(III) ஆக்சைடு கண்ணாடி, பீங்கான்கள் மற்றும் பளபளப்பான மிளிரிகளின் ஒளிபுகா முகவராகப் பயன்படுகிறது.
முன் பாதுகாப்பு
ஆண்டிமனி(III) ஆக்சைடு மனிதர்களுக்கு புற்றுநோய் உண்டாக்கும் திறனை கொண்டுள்ளதாக சந்தேகிக்கப்படுகிறது. பெரும்பாலான ஆண்டிமனி சேர்மங்களைப் போல இதன் டி.எல்.வி எனப்படும் தாங்கும் திறன் 0.5 மி.கி / மீ 3 ஆகும். ஆண்டிமனி (III) ஆக்சைடின் வேறு எந்த மனித உடல்நலக் கேடுகளும் அடையாளம் காணப்படவில்லை. அன்றாட வாழ்க்கையிலும் ஆண்டிமனி டிரையாக்சைடு உற்பத்தி மற்றும் பயன்பாட்டிலிருந்து மனித ஆரோக்கியத்திற்கும் சுற்றுச்சூழலுக்கும் எந்த ஆபத்தும் கண்டறியப்படவில்லை.
புற இணைப்புகள்
பகுப்பு:ஆண்டிமனி(III) சேர்மங்கள் பகுப்பு:ஆக்சைடுகள் பகுப்பு:செசுகியுவாக்சைடுகள் பகுப்பு:கனிமவேதியியல் நிறமிகள்
தாமேலி மொழி
தாமேலி மொழி, பாகிஸ்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் தாமெல் பள்ளத்தாக்குப் பகுதியில் பேசப்படும் ஒரு மொழியாகும். இப் பகுதி மிர்க்கானி கோட்டையிலிருந்து அரண்டு கணவாய்க்குச் செல்லும் பாதையில் தோர்ஷ் என்னுமிடத்திற்கு 10 மைல்கள் தெற்கே சித்ரால் ஆற்றின் கிழக்குப் பக்கத்தில் உள்ளது. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது. இப் பகுப்பு மொழியியல் அடிப்படையிலன்றி புவியியல் அடிப்படையிலேயே அமைந்துள்ளதாகக் கருதப்படுகிறது.
தாமேலி பேசப்படும் ஊர்களில் இது இன்னமும் முக்கிய மொழியாகவே பயன்படுத்தப்பட்டு வருகிறது. சிறுவர்களால் தொடர்ந்தும் பயிலப்பட்டு வரும் இம் மொழியைப் பேசுவோரில் வளர்ந்த ஆண்கள் பாஷ்தூ மொழியை இரண்டாவது மொழியாகப் பயன்படுத்தி வருகின்றனர். சிலர் கோவார், உருது போன்ற மொழிகளையும் பேசக்கூடியவர்களாக உள்ளனர். எனினும் தாமேலி மொழிப் பயன்பாட்டில் பெருமளவிலான மாற்றம் ஏற்பட்டிருப்பதாகத் தெரியவில்லை.
உசாத்துணை
பகுப்பு:இந்திய-ஆரிய மொழிகள்
செம்பிட்டப்பள்ளி
செம்பிட்டப்பள்ளி (Chempittapally) இந்தியாவின் கேரள மாநிலத்தில் இருக்கும் மேற்கு கொச்சியில் உள்ள ஒரு பழைய பள்ளிவாசலாகும். "செம்பிட்டப்பள்ளி" என்ற பெயர் வெண்கலம் என்ற பொருள் கொண்ட மலையாள மொழி சொல் "செம்ப்"   மற்றும் பள்ளிவாசல் என்ற  பொருளைக் குறிக்கும் பள்ளி என்ற சொல்லிலிருந்தும் உருவானதாகும். இந்த புகழ்பெற்ற பள்ளிவாசலின் மேற்கூரை வெண்கல ஓடுகளால் அலங்கரிக்கப்பட்டுள்ளது. பள்ளிவாசல் சுற்றுச் சுவரில் 3 வாயில்கள் உள்ளன; மேற்கு புறத்தில் இருக்கும் வாயில் பணயாபில்லி கிராமத்தை நோக்கி திறக்கிறது. தெற்கில் உள்ள மற்றொரு வாயில் தங்கமுக்கு மற்றும் கோச்சங்காடி பகுதிகளை நோக்கித் திறக்கிறது. கிழக்கு பக்கத்தில் பிரதான வாசல் அமைந்துள்ளது. வடக்குப் பக்கத்தில் யூதர் தெரு மற்றும் மட்டஞ்சேரி பசார் பகுதிகளும் மற்றும் தெற்கு நோக்கிய பக்கத்தில் சுல்லிகல் பகுதியும் உள்ளன.
மேற்கோள்ககள்
பகுப்பு:கேரளத்தில் உள்ள பள்ளிவாசல்கள் பகுப்பு:எர்ணாகுளம் மாவட்டம்
சம்மு & காசுமீர் வங்கி
சம்மு & காசுமீர் வங்கி இந்தியாவில் செயல்பட்டுவரும் வங்கியாகும். இவ்வங்கி 1 அக்டோபர் 1938ஆவது ஆண்டில் சம்மு காசுமீர் மன்னர், ஹரி சிங் என்பவரால் நிறுவப்பட்டது. மகாராஜா இவ்வங்கியில் முதலீடு செய்து இதன் இயக்குநர்கள் மற்றும் பங்குதாரர்கள் ஆகுமாறு, காஷ்மீரின் தலைசிறந்த முதலீட்டாளர்களை (குறிப்பிடும்படியாக, Abdul Aziz Mantoo, Pesten Gee, Bhaghat குடும்பத்தினரை) அழைத்தார். இவர்கள் அனைவருமே இதன் அதிகப்படியான பங்குகளை வாங்கிக் கொண்டனர்.
மேற்கோள்கள்
பகுப்பு:இந்திய வங்கிகள்
மாகரல் திருமாகரலீஸ்வரர் கோயில்
மாகரல் திருமாகரலீஸ்வரர் தமிழ்நாட்டில் காஞ்சிபுரம் மாவட்டம் செய்யாற்றின் வடகரையில் திருமாகரல் அமைந்துள்ளது. காஞ்சிபுரத்திலிருந்து உத்திரமேரூர் செல்லும் பேருந்துகளில் சென்றால் 16 கிமீ இல் இங்கு வரலாம். இக்கோவில் ராஜ ராஜ சோழனால் கட்டப்பட்டது. இதன் உட்பிரகாரம் யானையின் பின்புற அமைப்பில் உள்ளது. திருஞான சம்பந்தரால் பதிகம் இயற்றப்பட்டுள்ள ஏழாவது தலம் ஆகும். கோவில் நகரம் காஞ்சியில் அமைந்துள்ள அழகிய கோவில்.
சிவ தலங்களிலேயே மிகவும் சிறப்பாக இங்கு உடும்பின் வால் வடிவில் சுவாமி அமைந்துள்ளார். இங்கு அர்த்தநாரியாக பைரவ சுவாமி உள்ளார். வெள்ளை யானை மீது அமர்ந்த கோலத்தில் முருகன். இராஜகோபுரத்தில் கோவில் வரலாறு அற்புத சிற்பங்களாய் பொறிக்கப்பட்டுள்ளன. அங்குள்ள தூண்களில் அழகிய சிற்ப வேலைபாடுகள் உள்ளன.
கோயில் சிறப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பெல்காம் மாவட்டம்
பெல்காம் மாவட்டம்(Belgaum district, கன்னடம்: பெளகாவி) இந்தியாவின் கர்நாடக மாநிலத்திலுள்ள 30 நிர்வாக மாவட்டங்களுள் ஒன்று. இதன் தலைமையகம் பெல்காம் நகரத்தில் உள்ளது.
வெளியிணைப்புக்கள்
பகுப்பு:கர்நாடக மாநிலத்தில் உள்ள மாவட்டங்கள் பகுப்பு:பெளகாவி மாவட்டம்
எபிரேயம்
எபிரேயம் (עִבְרִית அல்லது עברית, இவ்ரித்) (, Ivrit (அ) ) ஆபிரிக்க-ஆசிய மொழிக்குடும்பத்தை சேர்ந்த ஒரு செமித்திய மொழியாகும். இது 9 மில்லியனுக்கும் அதிகமானவர்களால் பேசப்படுகிறது. கி.மு. 10ஆம் நூற்றாண்டில் பண்டைய எபிரேயம் பற்றிய குறிப்புகள் அறியப்படுகின்றன. எபிரேயம் இசுரேல் நாட்டின் அரபுடன் சேர்த்து ஆட்சி மொழியாக விளங்குகிறது.
இசுரேலின் பெரும்பான்மையான மக்களான யூதர்களால் எபிரேயம் பேசப்படுகிறது. இவர்கள் ஆதியாகமத்தின்படி (32:28) யாக்கோபின் வழிவந்த இசுரயேலர்கள் எனப்படுகின்றனர். ஏறத்தாழ கிபி 2ம் நூற்றாண்டளவில் வழக்கற்று இருந்த எபிரேய மொழி மீண்டும் கிபி 19ம் நூற்றாண்டில் அசிகலா விழிப்புணர்வு (Haskalah) இயக்கம் வழி, மொழியியல் அறிஞர் எலியேசர் பென்-யெஃகுடாவின் (Eliezer Ben-Yehuda) பெருமுயற்சியால் மொழி வழக்கத்திற்கு வந்துள்ளது.
பார் கோக்பா கிளர்ச்சிக்குப் பின்னர், கி.பி. 100-200 வரையிலான காலகட்டங்களில் எபிரேயம் தினசரி வழக்கு மொழியாக வழங்கப்பட்டது. ஆயினும் அராமியமும், கிரேக்கமும் உயர் அதிகாரிகள், புலம்பெயர்ந்தோரால் அதிகம் பேசப்பட்டது.
வரலாறு
எபிரேய மொழியானது கனானிய மொழி இனத்தைச் சேர்ந்தது. கனானிய மொழிகள் யாவும் வடமேற்கு செமித்திய மொழிக்குடும்பத்தைச் சேர்ந்தவை. ஆபிரகாம் பென்-யூசுஃபின் கூற்றுப்படி, "இசுரேலியப் பேரரசின் காலமான கி.மு.1200-586 ஆண்டுகளில் எபிரேயத்தின் மொழிப்பயன்பாடு தழைத்தோங்கி இருந்தது". ஆனால், மொழியியல் அறிஞர்களைப் பொருத்தவரை, பண்டைய அராமேய மொழியே பெரும்பாலும் வழக்கத்திலிருந்ததாகவும், பாபிலோனிய நாடுகடத்தல் வரையிலும் எபிரேயம் வட்டார மொழியாகவே பயன்படுத்தப்பட்டு வந்ததாகவும் கருதப்படுகிறது.
பண்டைய விவிலிய எபிரேயம்
இதன் காலம் எருசலேமின் முடியாட்சிக்கும், பாபிலோனிய நாடுகடத்தப்பட்டதற்குமான இடைப்பட்ட காலமான கி.மு. 10 – 6 ஆம் நூற்றாண்டு ஆகும். பண்டைய விவிலிய எபிரேயமானது தனாக் எனும் (யூத) விவிலியத்திலுள்ள வரிகள் இதனைக் குறிக்கின்றன. பண்டைய விவிலிய எபிரேயத்தில் (பாலியோ எபிரேயம்) சாமாரியர்களின் எழுத்துருக்கள் பெரும்பாலாக பயன்படுத்தப்பட்டுள்ளன.
கடை விவிலிய எபிரேயம்
இதன் காலம் கி.மு. 5 – 3 ஆம் நூற்றாண்டு ஆகும். கடை விவிலிய எபிரேயம் பாரசீகர்களின் ஆக்கிரமிப்புடன் தொடர்புடையது. மேலும் பாரசீக எழுத்துருக்கள் எசுரா, நெகேமியா போன்ற யூத விவிலிய நூல்களில் காணப்பட்டன. பண்டைய விவிலியத்தை ஒத்திருந்த போதிலும் அராமை எழுத்து வடிவங்களும், சில அரசு சார்ந்த பயன்பாட்டு சொற்களும் கலந்து பயன்படுத்தப்பட்டன.
மிசுனாயிக் எபிரேயம்
இதன் காலம் கி.பி. 1 முதல் 3 (அ) 4 ஆம் நூற்றாண்டு ஆகும். உரோமானியப்பேரரசின் கடைக்காலமாக இருந்தது. மேலும் இக்கால கட்டத்திலேயே யூத நூல்களான மிசுனா, தோசெஃப்தா, தால்மூத் ஆகியவை இயற்றப்பட்டன.
எபிரேய ஆய்வுகள்
2008 ஆம் ஆண்டு கண்டெடுக்கப்பட்ட கல்வெட்டின்படி எபிரேய மொழி சுமார் 3000 ஆண்டுகள் பழமை வாய்ந்ததாகும்.
மொழிக்குடும்பம்
thumb|அல்போ கோடெகசு: 10 ஆம் நூற்றாண்டு விவிலேய எபிரெய சுட்டிக்காட்டி (யோசுவா 1: 1). thumb|1344ஆம் ஆண்டைய விவ்லிய எபிரேய கல்வெட்டு - கொச்சாங்கடி யூத செப ஆலயம், [[கொச்சி]]
இலக்கணம்
எபிரேய மொழியின் இலக்கணம் சற்றெ மாறுபட்டு பகுத்தாய்வு செய்து அறியப்படுவதாக உள்ளது. மேலும், வேற்றுமை உருபுகள், முன்-ஒட்டு, சொற்பிணைப்பு, பொருளறிதல் முறைமையில் சில குறைபாடுகளையும் கொண்டுள்ளது. இருப்பினும் வினைச்சொல், பெயர்ச்சொல் முதலியன ஒவ்வொரு முறைமையிலும் மாற்றம் கொண்டதாகவே உள்ளது. சான்றாக, "சுமிகுட்" எனப்படும் சொற்றொடர் சார்ந்த நிலையானது பெயர்ச்சொல் வேறுபாட்டில் உட்பிணைப்பு நிலை மொழியின் மரபு சார்ந்ததாகவே உள்ளது. "சுமிகுட்"டில் சுட்டப்படும் வார்த்தைகள் பெரும்பாலும் இணைப்புக் குறி கொண்டைவாயாகவே குறிப்பிடப்படுகின்றன.
எபிரேய மொழி - தற்போதைய நிலை
thumb|எபிரேய எழுத்துருக்கள்
வெளி இணைப்புகள்
பகுப்பு:எபிரேய மொழி
தென்மலை, வாசுதேவநல்லூர்
தென்மலை (Thenmalai) இந்தியாவின் தமிழ்நாடு மாநிலம், தென்காசி மாவட்டம், சிவகிரி வட்டம், வாசுதேவநல்லூர் ஊராட்சி ஒன்றியம், தென்மலை ஊராட்சியில் மேற்கு தொடர்ச்சி மலையடிவாரத்தில் அமைந்த கிராமம் ஆகும். இது வருவாய் வட்டத் தலைமையிடமான வாசுதேவநல்லூரிலிருந்து 9 கிலோ மீட்டர் தொலைவிலும், கரிவலம்வந்தநல்லூரிலிருந்து 10 கிலோ மீட்டர் தொலைவிலும் அமைந்துள்ளது. இதன் அஞ்சல் சுட்டு எண் 627 757 ஆகும். இவ்வூரில் புகழ்பெற்ற பரிகாரத் தலமான தென்மலை திரிபுரநாதேஸ்வரர் கோயில் மேற்கு நோக்கி அமைந்துள்ளது. மேலும் தென்மலை பாலசுப்பிரமணியசுவாமி கோயிலும் அமைந்துள்ளது. தென்மலை கிராமம், வாசுதேவநல்லூர் சட்டமன்றத் தொகுதிக்கும், தென்காசி நாடாளுமன்றத் தொகுதிக்கும் உட்பட்டது.
வெளி இணைப்புகள்
பகுப்பு:தென்காசி மாவட்டத்திலுள்ள கிராமங்கள் பகுப்பு:தென்காசி மாவட்ட ஊர்களும் நகரங்களும்
வளத்தி
வளத்தி(Valathi) என்பது இந்தியாவில் தமிழ்நாடு மாநிலத்தில் விழுப்புரம் மாவட்டத்தில் உள்ள ஒரு கிராமம். இது வேலூர் மற்றும் விழுப்புரம் ஊர்களை இணைக்கும் முக்கிய மாநிலச் சாலை எண் 4 (SH 4) இல் உள்ளது.
மேற்கோள்கள்
பகுப்பு: விழுப்புரம் மாவட்டத்திலுள்ள கிராமங்கள்
இலங்கைக் காப்புறுதிக் கூட்டுத்தாபனம்
இலங்கைக் காப்புறுதிக் கூட்டுத்தாபனம் இலங்கையின் அரச உரிமையுடைய காப்புறுதி நிறுவனமாகும். இலங்கை அரசாங்கத்தின் நிதி, திட்டமிடல் அமைச்சின் கீழ் பதிவுசெய்யப்பட்ட கூட்டுறவு நிறுவனமாக செயற்படுகின்றது. 2012ம் ஆண்டு தை மாதம் முதல் திகதியன்று தனது 50வது ஆண்டு நிறைவினைக் கொண்டாடியதன் மூலம் இலங்கையின் நீண்ட வரலாற்றைக் கொண்ட முதற் காப்புறுதி நிறுவனமாகின்றது. இலங்கைக் குடிமக்களின் ஆயுட் காப்புறுதித் தேவைகளையும், பொதுக் காப்புறுதித் தேவைகளையும் முன்நின்று வழங்கும் முதற்தர நிறுவனமாகும். குறைந்த முதலீட்டுடன் அதிகளவான பங்கினை வழங்கும் ஒரேயொரு நிறுவனமாகவும் அமைகின்றது.
வெளி இணைப்புகள்
பகுப்பு:இலங்கை பொருளாதாரம் பகுப்பு:இலங்கை அரச நிறுவனங்கள் பகுப்பு:காப்பீட்டு நிறுவனங்கள்
அடிநிலை ஆற்றல்
அடிநிலை ஆற்றல் அல்லது சுழி-நிலை ஆற்றல் (Zero-point energy, ZPE) என்பது ஒரு துளிம எந்திரவியல் அமைப்பு பெறக்கூடிய மிகக்குறைந்த ஆற்றலின் அளவு; துளிம சுழிநிலை ஆற்றல் என்பது ஒரு துளிம எந்திரவியல் அமைப்பின் நிலையில் ஐசன்பர்க் நிலையின்மைத் தத்துவத்தின்படி ஏற்படும் தவிர்க்கவியலாத மாறுபாடுகளினால் உருவாகும் ஆற்றல் ; இது மிகவும் அடிப்படையான ஒரு துளிம நிகழ்வாகும். தனிவெப்பநிலைக் கீழ்வரம்பில், அதாவது 0 K வெப்பநிலையில், அணுக்கள் அல்லது மூலக்கூறுகள் பெற்றிருக்கும் ஆற்றலாகும். இந்த வெப்பநிலையில் அவைகள் இயக்கம் இன்றி இருப்பதால் அவைகளின் இயக்க ஆற்றல் சுழியமாகும்.
செய்முறை நிறுவல்
லேசர் சீரொளிக் குளிர்விப்பின் மூலம் ஒரு துளிம எந்திரவியல் அலையியற்றியை அதன் அடிநிலை ஆற்றலை அடையும்படி செய்து அதன் நிலையில் ஏற்படும் துளிம மாறுபாடுகளைக் கண்டுபிடித்துள்ளனர்; இதில் அயனிப் பிடிப்பி இயற்பியலில் உள்ள நுட்பம் பயன்படுத்தப்பட்டுள்ளது
துளிம சீரிசை அலையியற்றி
ஈரணு மூலக்கூறின் அலைவுகள் இரு நிறைகளை ஓர் சுருளின் மூலம் இணைத்த அமைப்பின் அலைவுகளைப் போல இருப்பினும், அதன் நிலையாற்றல் குவைய ஆற்றல் மட்டங்களாக இருக்கின்றன.
துளிம சீரிசை அலையியற்றியின் ஆற்றல் மட்டங்களுக்கான (En) வாய்ப்பாடு: (அல்லது) இங்கு n = 0 என்பது சுழிநிலை ஆற்றலைக் குறிக்கும்; மேலும், h என்பது பிளாங்க் மாறிலியையும் \nu என்பது அதிர்வெண்ணையும் \omega என்பது கோண அதிர்வெண்ணையும் குறிக்கும்.
வெளி இணைப்புகள்
பகுப்பு:ஆற்றல் பகுப்பு:குவாண்டம் இயங்கியல் பகுப்பு:குவாண்டம் புலக்கோட்பாடு பகுப்பு:இயற்பியல் கோட்பாடுகள் பகுப்பு:திண்மப்பொருள் இயற்பியல் பகுப்பு:பொருளறிவியல் பகுப்பு:இயற்பியல் தோற்றமுரண்கள் பகுப்பு:வெப்ப இயக்கவியல்
ஹென்ரி ஓசின்டே
ஹென்ரி ஓசின்டே (Henry Osinde, பிறப்பு: அக்டோபர் 17 1978), கனடா அணியின் பந்து வீச்சாளர். உகண்டாவில் பிறந்த ஓசின்டே வலதுகைத் துடுப்பாளர், வலதுகை மத்திம விரைவு பந்து வீச்சாளர். இவர் கனடா தேசிய அணியில் அங்கத்துவம் பெறுகின்றார்.
பகுப்பு:கனடியத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள்
100 சப்பானிய மலைகள்
பிரபலமான 100 சப்பானிய மலைகள் (ஆங்கிலம்: 100 Famous Japanese Mountains; நிஹோங்கோ:日本百名山) ஆசியக் கண்டத்தில் உள்ள பல தீவுகளாலான நாடான சப்பானிய 100 மலைகளைப் பற்றிய இது, மலைவாசியும் மற்றும் ஆசிரியருமான 'கியுயா புகாடா' (Kyūya Fukada) என்பவர், 1964 இல் இயற்றப்பட்ட ஒரு புத்தகமாகும். அவர் இயற்றிய இந்தப் பட்டியல் புத்தகம், சப்பான் பட்டத்து இளவரசரான 'நறுஹிட்டோ' (Naruhito) என்பவரின் கவனத்தை ஈர்க்கப்பட்டு பிரபலமானார்.மேலும் இப்பட்டியலின் தலைப்பைக் கொண்டு, 'சப்பான் ஒலிபரப்புக் கூட்டுத்தாபனம்' (NHK) எனும் சப்பான் நாட்டின் பொது தேசிய ஒளிபரப்பு நிறுவனத்தால் ஆவணப்படங்களும், மற்றும் பிற நடை புத்தகங்களும் வெளிவந்துள்ளன.
சரித்திரம்
இந்த பிரபலமான மலைகளின் தேர்வை, சப்பான் வரலாற்றில் 1603 மற்றும் 1868 ஆகிய ஆண்டுகளுக்கு இடைப்பட்ட காலகட்டமான ஈடோ (Edo period) காலகட்டத்தில் இழைக்கப்பட்டது. சப்பனீய இலக்கியவாதியும், (bunjin) ஓவியரும், மற்றும் கவிஞருமான "தனி புஞ்சோ" (Tani Bunchō 1763 - 1841) என்பவர், இந்த மலைகளில் 90 மலைகளை துதிக்கப்படத்தக்கது என்று கொண்டாடப்படுகின்றது. (பிரபலமான சப்பனீய மலைகளின் வரைபடங்கள் மற்றும் படங்கள் ஒரு தொகுப்பு), ஆனால் இதன் மத்தியில் 'இஸே மீ' (Ise, Mie) பகுதியில் உள்ள 'அசமா மலை' (Mount Asama), மற்றும் போசோ தீபகற்பத்திலுள்ள (Bōsō Peninsula) 'சிபா' என சுருக்கமாக அழைக்கப்படும் நோகோகிரி மலை(Mount Nokogiri (Chiba) போன்ற சிறிய மலைகளையும் இத்துடன் சேர்த்துக் கொள்ளப்பட்டன. 1,500 மீட்டர் (4,921 அடி) க்கும் குறைவான உயரமுள்ள மலைகளை தவிர்த்து, சப்பானின் அதிகமான மலைகளை ஏறி திருப்தி அடையாத இவர், கருணை, வரலாறு, மற்றும் தனித்துவம் ஆகியவற்றின் அடிப்படையில், பிரபலமான 100 ஜப்பனீய மலைகளை தேர்வு செய்துள்ளார்.
மதிப்பீடு
ஜப்பனீய மலைகளின் பிற நவீன கட்டுரைகளுடன் ஒப்பிடும்போது, 20 ஆம் நூற்றாண்டின் போது, சப்பான் பொழுதுபோக்கு, மலையேறுதல், மற்றும் ஆல்ப்ஸ் மலையில் ஆய்வுப்பயணம் போன்றவற்றில் பிரபலமடைந்த 'வால்டர் வெஸ்டன்' (Walter Weston) போன்றோரின் புத்தகம் குறுகியதாக உள்ளது. மலைகள், அவற்றின் பெயர்களையும் குறிப்பாக அதன் தோற்றம் மற்றும் வரலாறு பற்றி 'புகுடா' (Fukuda) என்பவர் எழுதுகையில், அது மக்கள் புவியை வரையறுக்கவும், ஏறும் அனுபவம் அல்லது அதன் இயல்பு பற்றியும் படிக்க முடியும் என்று உரையிட்டுள்ளார். சில காரணங்களால் பட்டியலில் பரவலாக நன்கு பெற்றுள்ள இது, ஏற்கனவே நன்கு அறியப்பட்ட 100 மலைகள் என்று உள்ளது.
அளவுகோல் தேர்வு
புகாடா (Fukada), 1,500 மீட்டர் அல்லது, அதற்கும் அதிகமாக இருக்கும் மற்றும் கருணை, வரலாறு மற்றும் தனித்துவம்: என மூன்று அளவுகோல்களின் படி அந்த 100 மலைகளை தேர்வு செய்து எப்போதும் ஏறியுள்ளார். அவர் சில விதிவிலக்குகளில் 'துசுகுபா மலை' (Mount Tsukuba) 'கைமன்தாக் எரிமலை' (Kaimondake volcano) போன்ற உயர வரம்பானது தணிந்து, வகைப்படுத்தியுள்ளார். இந்த அளவுகோல் தேர்வு பற்றி பல மாறுபட்ட கருத்துக்கள் உள்ளன. இது பெரும்பாலும் பட்டியலில் 'சிபு' பகுதியில் (Chūbu region) உள்ள  மலைகள் வலியுறுத்துகிறது என்பதை சுட்டிக்காட்டினார். மேலும் அது, பற்றிய புகுடா (Fukada) குறித்து வைத்துள்ள தகவல்களில், இசிக்கவா வட்டாரத்தில் இருந்த 'ஹக்கு மலையை' (Mount Haku) பார்த்து வளர்ந்தேன், ஆனால் அதில் 13 மலைகளை மேற்கில் தெரிவு செய்துள்ளேன் என்று தெரிவித்துள்ளார்.
சான்றுகள்
பகுப்பு:சப்பானிய மலைகள் பகுப்பு:சப்பானின் புவியியல்
டேவிட். ஜே. வைன்லேண்டு
'''டேவிட். ஜே. வைன்லேண்டு''' (பிறப்பு பிப்ரவரி 24, 1944) அமெரிக்காவின் கொலராடோ பல்கலை கழகத்தில் இயற்பியல் துறையில் பணியாற்றும் பேராசிரியர் ஆவர். இவர் 2012ஆம் ஆண்டிற்கான இயற்பியல் துறை நோபல் பரிசை பெற்றவர்.
ராம்குமார் ராமநாதன்
ராம்குமார் ராமநாதன் (Ramkumar Ramanathan) 1994 நவம்பர் 8இல் பிறந்த ஒரு தொழில்முறை இந்திய டென்னிசு வீரர் ஆவார். ஏ.டி.பி. உலக சுற்றுப்பயணத்தில் சோம்தேவ் தேவ்வர்மனுடன் இறுதிக்குச் சென்ற முதல் இந்திய வீரர் ஆவார். அவர் 2018 ஆம் ஆண்டு ஜூலை 30 ஆம் தேதி உலகத் தர வரிசையில் 111 வது இடத்தில் இருந்தார். அவர் டேவிஸ் கோப்பையில் இந்தியாவை பிரதிநிதித்துவப் படுத்துகிறார்.
தனிப்பட்ட மற்றும் ஆரம்ப வாழ்க்கை
ஐந்தாவது வயதில் டென்னிசு விளையாடுவதை ராமநாதன் துவங்கினார். இவரது தந்தை ராமநாதன் இவ்விளையாட்டிற்கு இவரை அறிமுகப்படுத்தினார். அவரது தாயின் பெயர் அழகம்மை மற்றும் சகோதரியின் பெயர் உமா என்பதாகும். அவரது பெற்றோர் இருவரும் துணி வியாபாரத்தில் உள்ளனர். அவர் ஆங்கிலம், ஸ்பானிஷ் மற்றும் தமிழ் பேசுகிறார். அவர் ஸ்பெயினின் பார்சிலோனாவின் சான்செஸ்-காசல் அகாடமியில் பயிற்சி பெற்றார். இலயோலாக் கல்லூரியில் பொருளாதாரத்தில் இளங்கலை பட்டம் பெற்றுள்ளார்.